pythainlp/thai-wiki-dataset-v4 huggingface dataset:
จีนี่ส์

จีนี่ส์  เป็นเกิร์ลกรุปจากประเทศไทยที่ก่อตั้งขึ้นจากการแข่งขันรายการเรียลลิตี""ของวีทีวีและบริหารโดยRyce Entertainment ประกอบด้วยสมาชิกจำนวนเก้าคนคือ เฉียว อี้หยู, รุอัน, ไผ่หลิว, ยีน, อีลิน, หวัง เคอ, เสวี่ยเหยา, ตีตี้ และเอ็มม่า พวกเธอเปิดตัวเมื่อวันที่ 22 สิงหาคม 2024 ด้วยซิงเกิล "Hourglass" และจะมีกิจกรรมต่อเนื่องเป็นเวลา 3 ปี
ประวัติ.
ก่อนเปิดตัว: "พรอดิวซ์ แคมป์ เอเชีย: ไทยแลนด์" และ “ลัคกี้เบลล์”.
ในเดือนกรกฎาคม ค.ศ. 2023 เทนเซ็นต์ได้ประกาศเปิดตัว "พรอดิวซ์ แคมป์ เอเชีย: ไทยแลนด์" ซึ่งเป็นรายการต่างประเทศรายการแรกของแฟรนไชส์ "ช่วง" ที่มีฐานอยู่ในประเทศจีน โดยจะจัดขึ้นในประเทศไทย รายการนี้ได้รวบรวมสาว ๆ ผู้เข้าแข่งขันจำนวนเจ็ดสิบคนมาแข่งขันเพื่อรวมตัวเป็นเกิร์ลกรุปที่มีสมาชิกเก้าคน ออกอากาศตั้งแต่วันที่ 3 กุมภาพันธ์ ถึงวันที่ 6 เมษายน ค.ศ. 2024 ในตอนสุดท้าย ทางวงได้รวมตัวกันและร้องเพลง "ลัคกี้เบลล์" "ลัคกี้ เบลล์" ต่อมาได้ถูกปล่อยออกมาเป็นซิงเกิลก่อนเปิดตัวของวงในวันที่ 26 เมษายน
ก่อนการแข่งขัน "พรอดิวซ์ แคมป์ เอเชีย: ไทยแลนด์" เสวี่ยเหยาได้เข้าแข่งขัน "พรอดิวซ์แคมป์ 2020" (2020) ซึ่งเป็นฤดูกาลที่ 3 ของแฟรนไชส์ "ช่วง" นอกจากนี้ รุอันและหวัง เคอ ยังเข้าแข่งขันในรายการ "เกิลส์แพลนเน็ต 999" (2021) และ "พรอดิวซ์โฟร์ตีเอต" (2018) รายการเรียลลิตีโชว์ค้นหาไอดอลของเกาหลีใต้ตามลำดับอีกด้วย เฉียว อี้หยู ได้เข้าแข่งขันในรายการเรียลลิตีโชว์ "Great Dance Crew" (2022) และ "Youth π Plan" (2023) ไผ่หลิวเป็นนางแบบลูกครึ่งไทย-เวียดนาม เคยเข้าร่วมการประกวดมิสแกรนด์ไทยแลนด์และเคยได้ตำแหน่งรองชนะเลิศอันดับที่ 5 ในการประกวด ปี 2023 ยีนเปิดตัวในฐานะศิลปินเดี่ยวในปี ค.ศ. 2020 ภายใต้สังกัด Khaosan Entertainment และอีลินเคยเป็นนักแสดงเด็กที่แสดงในละครมาเลเซียเรื่อง "Geng UPSR" (2015–2016)
2024–ปัจจุบัน: เปิดตัวด้วยเพลง "Hourglass".
การเตรียมการสำหรับการเปิดตัววง"Hourglass" ซิงเกิลเปิดตัวของพวกเขาออกวางจำหน่ายเมื่อวันที่ 22 สิงหาคม ก่อนที่จะออกอีพี แรกในชื่อเดียวกันเมื่อวันที่ 6 กันยายน อีพีมีกำหนดวางจำหน่ายจริงในประเทศจีนในเดือนมกราคม ค.ศ. 2025
การร่วมงาน.
พรีเซ็นเตอร์.
ในเดือนกันยายน ค.ศ. 2024 จีนี่ส์ได้กลายเป็นพรีเซ็นเตอร์กลุ่มแรกของแบรนด์เครื่องสำอาง Tellme Darling by Daring&Co
และเป็นพรีเซนเตอร์ของแอปการสั่งซื้อเครื่องสำอาง Konvy
เกาะคอลชัค

เกาะคอลชัค หรือ เกาะคอลชาคา ("ostrov Kolchaka", 'เกาะของคอลชัค') เป็นเกาะในทะเลคารา ตั้งอยู่ในบริเวณชายฝั่งของเกาะโขดหินทางตะวันออกเฉียงใต้ของเกาะไตมีร์ 
เกาะแห่งนี้เคยมีชื่อว่า เกาะรัสตอร์กูเยฟ ("ostrov Rastorguyeva") ในช่วงปี ค.ศ. 1937 ถึง 2005
ลักษณะทางภูมิศาสตร์.
เมื่อเทียบกับเกาะขนาดใหญ่อื่น ๆ ในบริเวณนี้ เกาะคอลชัคมีรูปร่างที่ค่อนข้างสมมาตร 
เกาะมีความยาว 21 กิโลเมตร และมีความกว้างสูงสุด 6.5 กิโลเมตร ในช่วงฤดูร้อนพื้นผิวของเกาะจะถูกปกคลุมไปด้วยพืชพรรณแบบทุนดรา แต่ส่วนใหญ่ของปีเกาะแห่งนี้จะถูกปกคลุมด้วยหิมะ
เกาะคอลชัคตั้งอยู่ห่างจากปลายด้านตะวันตกของอ่าวไตมีร์ 40 กิโลเมตร และอยู่ห่างจากเกาะไตมีร์ไปทางตะวันออกเฉียงใต้เพียง 14 กิโลเมตร โดยมีช่องแคบที่แคบที่สุดประมาณ 1 กิโลเมตรแยกเกาะออกจากชายฝั่งที่ใกล้ที่สุด
สะพานเพรสซิเดนต์

สะพานเพรสซิเดนต์  เป็นสะพานแบบโครง ที่ข้ามแม่น้ำวอลก้าในแคว้นอูลยานอฟสค์ ประเทศรัสเซีย เชื่อมต่อเมืองแคว้นอูลยานอฟสค์กับฝั่งตะวันออกของเมืองแคว้นอูลยานอฟสค์ เป็นสะพานที่ยาวเป็นอันดับสองของรัสเซีย และเป็นหนึ่งในสะพานที่ยาวที่สุดในยุโรป โดยมีความยาว และ หากรวมทางหลวงที่เชื่อมต่อด้วย
สะพานมีช่วงความยาว 25 ช่วง และมีน้ำหนัก 4,000 ตัน สะพานสามารถรองรับยานพาหนะได้มากกว่า 40,000 คันต่อวัน
ราชรัฐอันฮัลท์

ราชรัฐอันฮัลท์  เป็นรัฐในจักรวรรดิโรมันอันศักดิ์สิทธิ์ ตั้งอยู่ในเยอรมันกลาง ซึ่งปัจจุบันเป็นส่วนหนึ่งของรัฐซัคเซิน-อันฮัลท์
ภายใต้การปกครองของราชวงศ์อัสคาเนีย ดินแดนอันฮัลท์ถูกแยกออกจากดัชชีซัคเซินของเยอรมันในปี ค.ศ. 1212 และมอบให้กับเคานต์ไฮน์ริช ซึ่งได้รับการเลื่อนยศเป็นเจ้าชายแห่งจักรวรรดิโรมันอันศักดิ์สิทธิ์ในปี ค.ศ. 1218 อาณาเขตอันฮัลท์ถูกปกครองโดยเจ้าชายแห่งอัสคาเนียตั้งแต่ยุคกลางตอนปลายจนถึงช่วงต้นสมัยใหม่ อาณาเขตอันฮัลท์ถูกแบ่งหลายครั้งระหว่างสายต่างๆ ของราชวงศ์ จนกระทั่งจักรวรรดิโรมันอันศักดิ์สิทธิ์ล่มสลายในปี ค.ศ. 1806 เมื่อนโปเลียนยกระดับรัฐที่เหลือ ได้แก่ อันฮัลท์-แบร์นบวร์ค อันฮัลท์-เดสเซา และอันฮัลท์-เคอเทิน ให้เป็นดัชชี
รูอาริดห์ มอลลิกา

รูอาริดห์ ซิลวิโอ เจมส์ แมคกิลลิฟเรย์-มอลลิกา (เกิด 14 ตุลาคม พ.ศ. 2541) เป็นนักแสดง นักเขียน และผู้กำกับชาวอิตาลี-สก็อต จากการแสดงในภาพยนตร์เรื่อง "Sebastian" (2024) เขาได้รับการเสนอชื่อเข้าชิงรางวัล British Independent Film Award ผลงานทางโทรทัศน์ เขาปรากฏตัวในซีรีส์เรื่อง "Witness Number 3" ทางช่อง 5 และซีรีส์เรื่อง "Red Rose" ทางช่อง BBC Three (ทั้งสองเรื่องออกฉายในปี ค.ศ. 2022)
มอลลิกาได้รับการเสนอชื่อให้เป็นหนึ่งใน "Rising Stars Scotland ประจำปี 2024" จาก "Screen International"
อี จิน-อุค

อี จิน-อุค (เกาหลี: ; เกิด 16 กันยายน ค.ศ. 1981) เป็นนักแสดงชาวเกาหลีใต้ เขาเริ่มมีชื่อเสียงจากบทนำในละครโรแมนติกเรื่อง "Glass Castle" (2008–2009) และ "I Need Romance 2012" (2012) ก่อนจะเป็นที่รู้จักอย่างกว้างขวางจากบทบาทในละครแนวโรแมนติกข้ามเวลาเรื่อง "Nine" (2013) จากนั้นเขาได้แสดงนำในละครโทรทัศน์เรื่อง "The Time We Were Not in Love" (2015) ซีรีส์ระทึกขวัญอาชญากรรมเรื่อง "Voice" (2018–2019) ซีรีส์สยองขวัญวันสิ้นโลกของเน็ตฟลิกซ์เรื่อง "Sweet Home" (2020–2024) และ "สควิดเกม เล่นลุ้นตาย" (2024) บทบาทที่โดดเด่นของเขาในภาพยนตร์ ได้แก่ ภาพยนตร์ตลกเรื่อง "Miss Granny" (2014) และภาพยนตร์โรแมนติกคอมเมดี้เรื่อง "The Beauty Inside" (2015)
เกาะโขดหิน

เกาะโขดหิน ("-ee") คือ เกาะหินขนาดเล็ก หรือเกาะเล็กซึ่งโดยปกติแล้วมีขนาดเล็กเกินไปกว่าที่มนุษย์จะอยู่อาศัยได้ อาจเป็นเพียงแนวปะการัง สันทรายสามารถเรียกอีกอย่างหนึ่งว่า เกาะหินโด่งที่เตี้ย
เกาะโขดหินอาจมีสิ่งมีชีวิตอยู่อย่างพืช เช่น มอส และหญ้าขนาดเล็กที่ทนทาน สัตว์ต่าง ๆ มักใช้เกาะโขดหินเป็นที่พักผ่อนอาทิ แมวน้ำ และนก
เลียม ลอว์สัน

เลียม ลอว์สัน (เกิด 11 กุมภาพันธ์ ค.ศ. 2002) เป็นนักแข่งรถชาวนิวซีแลนด์ ปัจจุบันแข่งรถในการแข่งขันฟอร์มูลาวันให้แก่เรซซิงบูลส์
ลอว์สันเกิดที่เมืองเฮสติงส์ และเติบโตที่เมืองปูเคโคเฮ เขาเริ่มต้นแข่งรถคาร์ตเมื่ออายุเจ็ดขวบ และเลื่อนขึ้นสู่การแข่งขันฟอร์มูลาระดับรองใน ค.ศ. 2015 ภายใต้การฝึกสอนโดยนักแข่งรถผู้ชนะนิวซีแลนด์กรังด์ปรีซ์สามสมัย เคน สมิท โดยเขาได้ตำแหน่งแชมป์แรกจากการแข่งขันกับทีมอิสระ เขาได้อันดับรองชนะเลิศจากรายการ, และ ก่อนจะเป็นแชมป์รายการโตโยต้าเรซซิงซีรีส์ ฤดูกาล กับ ลอว์สันเลื่อนขึ้นสู่การแข่งขันเอฟไอเอฟอร์มูลาทรีในและ และแข่งขันต่อในรายการเอฟไอเอฟอร์มูลาทู ฤดูกาล โดยเขาได้อันดับที่สามในกับคาร์ลิน เขายังเข้าร่วมการแข่งขัน ให้แก่เรดบูลอาเอฟเฟกอร์เซ เคียงคู่กับ อเล็กซานเดอร์ อัลบอน โดยเขาจบฤดูกาลด้วยอันดับรองชนะเลิศตามหลัง มัคซีมีลีอาน เกิทซ์ ท่ามกลางข้อถกเถียงในการแข่งขันสุดท้ายของฤดูกาล ลอว์สันเข้าแข่งขันต่อในรายการ โดยได้อันดับรองชนะเลิศตามหลัง ริโตโมะ มิยาตะ กับ#เปลี่ยนทาง 
ลอว์สันเป็นสมาชิกเรดบูลจูเนียร์ทีมตั้งแต่ ค.ศ. 2019 และเป็นนักขับสำรองให้ทั้งเรดบูลและอัลฟาทอรี ซึ่งเปลี่ยนชื่อเป็นอาร์บีในเวลาต่อมา ระหว่างฤดูกาล ถึง ลอว์สันเข้าแข่งขันฟอร์มูลาวันรายการแรกที่ ซึ่งเป็นหนึ่งในการแข่งขันห้ารายการที่เขาลงแข่งกับอัลฟาทอรี แทนที่ แดเนียล ริกคาร์โด ที่พักรักษาตัวจากอาการบาดเจ็บในฤดูกาล เขาทำคะแนนแรกจากผลงานในสิบอันดับแรกที่ในฤดูกาลนี้ด้วยเช่นกัน เขาเข้ามาแทนที่ริกคาร์โดในฐานะนักแข่งหลักเต็มตัวกับอาร์บีในฤดูกาล ตั้งแต่การแข่งขันเป็นต้นไปจนจบฤดูกาล ลอว์สันได้เลื่อนตำแหน่งสู่ทีมหลักคือเรดบูลสำหรับฤดูกาล โดยแทนที่ เซร์ฆิโอ เปเรซ และจับคู่กับ มักซ์ แฟร์สตัปเปิน แต่เขาก็ถูกลดตำแหน่งกลับมาทีมเดิมภายหลังการแข่งขัน
ช็อน ซ็อก-โฮ

ช็อน ซ็อก-โฮ (เกาหลี: ; เกิด 2 พฤษภาคม ค.ศ. 1984) เป็นนักแสดงชาวเกาหลีใต้ เขามีบทบาทในเรื่อง "ผีดิบคลั่ง บัลลังก์เดือด" ในบทผู้พิพากษาที่ไร้ความสามารถ เขาแสดงในละครโทรทัศน์หลายเรื่อง เช่น "" (2014), "The Good Wife" (2016) และ "Strong Woman Do Bong-soon" (2017)
ซาคาบัมบาสปิส

ซาคาบัมบาสปิส เป็นสกุลปลาไม่มีขากรรไกรที่สูญพันธุ์ไปแล้วซึ่งอาศัยอยู่ในยุคออร์โดวิเชียน "ปลาซาคาบัมบาสปิส" อาศัยอยู่ในน้ำตื้นบริเวณขอบทวีปกอนด์วานา เป็นอรันดาสปิดที่รู้จักกันดีที่สุด โดยพบตัวอย่างจำนวนมาก
ไอโฟน 16

ไอโฟน 16 และ ไอโฟน 16 พลัส เป็นสมาร์ทโฟนที่พัฒนาและทำการตลาดโดยแอปเปิลเป็นไอโฟนรุ่นที่ 18 ต่อจากไอโฟน 15 และ ไอโฟน 15 พลัสอุปกรณ์ดังกล่าวเปิดตัวพร้อมกับไอโฟน 16 โปร และ 16 โปร แม็กซ์ที่มีราคาสูงกว่าในงานแอปเปิลอีเว้นท์ที่แอปเปิลพาร์กในเมืองคูเปอร์ติโน รัฐแคลิฟอร์เนียเมื่อวันที่ 9 กันยายน 2024
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอกุดบาก, อำเภอเต่างอย, อำเภอโคกศรีสุพรรณ, กิ่งอำเภอโพนนาแก้ว และกิ่งอำเภอภูพาน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพังโคน, อำเภอวานรนิวาส, อำเภอวาริชภูมิ, อำเภออากาศอำนวย, อำเภอคำตากล้า และอำเภอนิคมน้ำอูน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอสว่างแดนดิน, อำเภอบ้านม่วง, อำเภอส่องดาว และอำเภอเจริญศิลป์
เตโชวอลเลย์บอลแคมโบเดียลีก

เตโชวอลเลย์บอลแคมโบเดียลีก หรือ เตโชลีก  เป็นการแข่งขันวอลเลย์บอลลีกอาชีพระดับสูงสุดของประเทศกัมพูชา ก่อตั้งในปี ค.ศ. 2023 อยู่ภายใต้การบริหารของสหพันธ์วอลเลย์บอลกัมพูชา ซึ่งปัจจุบันมีทีมเข้าแข่งขันทั้งหมด 8 ทีม
เหมืองทองซาโดะ

เหมืองทองซาโดะ  เป็นคำทั่วไปสำหรับเหมืองทองคำและเงินซึ่งครั้งหนึ่งเคยตั้งอยู่บนเกาะซาโดะในจังหวัดนีงาตะ ประเทศญี่ปุ่น ในบรรดาเหมืองเหล่านี้ เหมืองทองและเงินไอกาวะ  เป็นเหมืองที่ใหญ่ที่สุดและเปิดดำเนินการมาจนถึงยุคปัจจุบัน
ตามแหล่งที่มาของเกาหลี ทองแดงถูกสกัดในช่วงสงครามโลกครั้งที่ 2 โดยใช้แรงงานเกาหลี 1,000–2,000 คน ซึ่งเกณฑ์ทหารเกาหลีภายใต้การปกครองของญี่ปุ่น ใน ค.ศ. 2015 คูนิ ซาโตะ เอกอัครราชทูตญี่ปุ่นประจำยูเนสโก รับทราบประวัติศาสตร์การบังคับใช้แรงงาน
เหมืองทองและเงินซาโดะได้รับการขึ้นบัญชีรายชื่อชั่วคราวมรดกโลกของญี่ปุ่นภายใต้ชื่อ "แหล่งมรดกเหมืองแร่ซาโดะ ซึ่งส่วนใหญ่เป็นเหมืองทองคำ" ใน ค.ศ. 2010 และใน ค.ศ. 2024 เหมืองเหล่านี้ได้รับการขึ้นทะเบียนเป็นแหล่งมรดกโลกของยูเนสโก ญี่ปุ่นได้ติดตั้งนิทรรศการเพื่อรับทราบถึงสภาพการทำงานที่ไม่ดี แต่นักวิจารณ์กล่าวหาว่าไม่มีการกล่าวถึงการบังคับใช้แรงงานในนิทรรศการนี้ 
แหล่งมรดกโลก.
การประชุมคณะกรรมการมรดกโลกสมัยสามัญครั้งที่ 46 ค.ศ. 2024 เหมืองทองซาโดะได้รับการขึ้นทะเบียนเป็นแหล่งมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
ไฮโลทอ

ไฮโลทอ  เป็นเกาะของฟินแลนด์ในทะเลบอลติกตอนเหนือ และเป็นเทศบาลในเขตนอร์เทิร์นออสโตรบอทเนีย มีประชากร 922 คน (31 ธันวาคม 2024) ทำให้เป็นเขตเทศบาลที่มีประชากรน้อยที่สุดในเขตนอร์เทิร์นออสโตรบอทเนียและอดีตจังหวัดโอวลุ ในบรรดา เกาะทั้งหมดของฟินแลนด์ เกาะไฮโลทอเป็นเกาะที่ใหญ่เป็นอันดับสาม รองจากเกาะฟัสตาโอลันด์ และชีมีเทิน
ไฮโลทอตั้งอยู่ตรงข้ามกับเมือง โอวลุในอ่าวบอทเนีย มีระยะทางระหว่างโอวลุและไฮโลทอ และพื้นที่ทะเลระหว่างทั้งสองเรียกว่า "Luodonselkä" (แปลว่า "น้ำเปิดของเกาะ")
โยเอ็นซู

โยเอ็นซู แปลตรงตัว#เปลี่ยนทาง 'river's mouth' ปากแม่น้ำ ') เป็นนครในประเทศฟินแลนด์และเป็นเมืองหลักของเขตนอร์ทคาเรเลีย เมืองมีประชากรประมาณ 79,000 เป็นเขตเทศบาลที่มีประชากรมากเป็นอันดับ 11 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 9 ของประเทศ
โยเอ็นซูก่อตั้งขึ้นในปี 1848 โดยจักรพรรดินีโคไลที่ 1 แห่งรัสเซีย
สเวตลานา อะเลคซีเอวิช

สเวตลานา อะเลคซีเอวิช (Svetlana Alexievich; เกิดเมื่อวันที่ 31 พฤษภาคม ค.ศ. 1948) เป็นนักข่าวสืบสวน นักเขียนบทความ และนักประวัติศาสตร์มุขปาฐะ ชาวเบลารุส ที่เขียนเนื้อหาเป็นภาษารัสเซีย เธอได้รับรางวัลโนเบลสาขาวรรณกรรมประจำปี 2015 "สำหรับงานเขียนรวบรวมเสียงหลากหลาย อันเป็นอนุสรณ์แห่งความทุกข์ทรมานและความกล้าหาญในยุคของเรา" เธอเป็นนักเขียนคนแรกจากเบลารุสที่ได้รับรางวัลนี้
เจนเนยา วัลตัน

เจนเนยา วัลตัน (เกิด 22 กุมภาพันธ์ ค.ศ. 1999) เป็นนักแสดงชาวอเมริกัน เธอเป็นที่รู้จักจากบทไบรเดน แบนด์เวธ ในเรื่อง "Project Mc2" และโคลอี แบร์ริส ในเรื่อง "BlackAF"
ชีวิตในวัยเด็ก.
เจนเนยา วัลตันเกิดที่ชิคาโก รัฐอิลลินอยส์ เธอเริ่มต้นอาชีพในฐานะนักเต้นตั้งแต่อายุ 7 ปี
แกรนด์ดัชชีแบร์ค

แกรนด์ดัชชีแบร์ค  หรือ แกรนด์ดัชชีแบร์คและเคลเวอ เป็นแกรนด์ดัชชีที่จัดตั้งขึ้นในปี ค.ศ. 1806 โดยจักรพรรดินโปเลียนที่ 1หลังจากที่พระองค์ได้รับชัยชนะในยุทธการที่เอาส์เทอร์ลิทซ์ (ค.ศ. 1805) บนดินแดนระหว่างจักรวรรดิฝรั่งเศสที่หนึ่งที่แม่น้ำไรน์และราชอาณาจักรเว็สท์ฟาเลิน
ประวัติศาสตร์.
การผนวกดินแดนดัชชียือลิช ของฝรั่งเศสในช่วงสงครามปฏิวัติฝรั่งเศสในปีค.ศ. 1794 ทำให้ดัชชียือลิชและแบร์คแยกออกจากกันอีกครั้ง โดยดัชชีทั้งสองแห่งถูกปกครองร่วมประมุขโดยดยุกแห่งพาลาทิเนต-นอยบูร์กแห่งราชวงศ์วิทเทิลส์บัคตั้งแต่ ค.ศ. 1614 ในปี ค.ศ. 1803 รัชทายาทแห่งพาลาทิเนต-นอยบูร์ก เจ้านครรัฐผู้คัดเลือกชาวบาวาเรียน พระเจ้ามัคซีมีลีอานที่ 1 โยเซ็ฟ แห่งบาวาเรียทรงแยกดัชชีแบร์คที่เหลือออกจากดินแดนบาวาเรียอื่นๆ ของตน และมอบให้กับดยุกวิลเฮล์มแห่งพาลาทิเนต-ซไวบรึคเคิน-เบียร์เคนเฟลด์-เกลนเฮาเซน พระภาดาของพระองค์ให้เป็นผู้ดูแล ทำให้ดินแดนตกอยู่ภายใต้การปกครองของสายราชวงศ์วิทเทลส์บัค
ในปี ค.ศ. 1806 ในการปรับโครงสร้างเยอรมนีซึ่งเกิดจากการยุบจักรวรรดิโรมันอันศักดิ์สิทธิ์ มัคซีมีลีอานที่ 1 โยเซ็ฟ ซึ่งขณะนี้เป็นกษัตริย์แห่งบาวาเรีย ได้ยกแบร์คให้กับนโปเลียนเพื่อแลกกับ เมื่อวันที่ 15 มีนาคม พ.ศ. 2349 จักรพรรดิฝรั่งเศสได้ให้เบิร์กอยู่ภายใต้การปกครองของฌออากีม มูว์รา พระเชษฐภาดาของเขา ซึ่งรวมถึงดินแดนของ อดีตดัชชีเคลเวอซึ่งเคยเป็นดินแดนของปรัสเซียทางตะวันออกของแม่น้ำไรน์ด้วย ตราอาร์มของมูว์ราผสมผสานสิงโตแดงแห่งแบร์คเข้ากับตราอาร์มของเคลเวอและยังมีกระบองและสมอเรือเนื่องด้วยตำแหน่งของมูว์ราซึ่งเป็นจอมพลแห่งจักรวรรดิและจอมพลเรือแห่งฝรั่งเศส เนื่องจากเป็นพระสวามีของพระกนิษฐาของนโปเลียน มูว์ราจึงมีสิทธิ์ใช้สัญลักษณ์นกอินทรีจักรพรรดิด้วย เมื่อวันที่ 12 กรกฎาคม ค.ศ. 1806 มูว์ราเข้าร่วมสมาพันธรัฐแห่งแม่น้ำไรน์และได้รับตำแหน่ง แกรนด์ดยุก ดินแดนของเขายังถูกขยายใหญ่ขึ้นด้วยการผนวกเคาน์ตีมาร์ค ราชรัฐมุขนายกแห่งมึนส์เทอร์ นครดอร์ทมุนท์ และดินแดนเล็กๆ น้อยๆ จำนวนมากในเขตปกครองไรน์ต่ำ-เว็สท์ฟาเลิน
มูว์ราออกจากแกรนด์ดัชชีในปี ค.ศ. 1808 เพื่อดำรงตำแหน่งใหม่ในฐานะกษัตริย์แห่งราชอาณาจักรนาโปลีแต่เขายังคงดำรงตำแหน่งแกรนด์ดยุคต่อไป ในตอนแรกแบร์คถูกปกครองโดยตรงจากนโปเลียนในฐานะรัฐร่วมประมุข ในปี ค.ศ. 1809 นโปเลียนได้แต่งตั้งเจ้าชายนโปเลียน หลุยส์ โบนาปาร์ต (พ.ศ. 2347–2374) พระภาติยะของพระองค์ ซึ่งเป็นพระโอรสองค์โตของหลุยส์ โบนาปาร์ต พระอนุชาของนโปเลียนซึ่งเป็นกษัตริย์แห่งฮอลแลนด์ ให้เป็นแกรนด์ดยุกแห่งแบร์ค ข้าราชการฝรั่งเศสภายใต้การนำของปิแอร์ หลุยส์ โรเดอเรอร์ บริหารดินแดนภายในนามของพระองค์ เป็นเวลาเก้าวันในเดือนกรกฎาคม ค.ศ. 1810 แกรนด์ ดยุค นโปเลียน หลุยส์ ยังทรงปกครองราชอาณาจักรฮอลแลนด์ในฐานะรัฐร่วมประมุขแต่เป็นระยะเวลาเพียงสั้นๆ ก่อนที่กองทหารฝรั่งเศสเคลื่อนเข้ามาในราชอาณาจักรและควบรวมเข้ากับฝรั่งเศส
รัฐอยู่ในภาวะเศรษฐกิจถดถอยอย่างต่อเนื่องตั้งแต่ก่อตั้งมา ส่วนใหญ่นั้นเป็นเพราะการกีดกันภาคพื้นทวีปของนโปเลียน ซึ่งทำให้เกิดการปฏิวัติและลุกฮือขึ้นหลายครั้ง การดำรงอยู่อันสั้นของแกรนด์ดัชชีสิ้นสุดลงเมื่อกองกำลังฝรั่งเศสถอนทัพกลับจากยุทธการในเยอรมันในปี ค.ศ. 1813 จากนั้นดินแดนดังกล่าวจึงถูกปกครองโดยปรัสเซีย ซึ่งได้ผนวก แกรนด์ดัชชีอย่างเป็นทางการตามพระราชบัญญัติสุดท้ายของการประชุมใหญ่แห่งเวียนนาในปี ค.ศ. 1815 แบร์คกลายเป็นส่วนหนึ่งของมณฑลยือลิช-เคลเวอ-แบร์ค และดินแดนทางตะวันออกของมึนสเทอร์และมาร์คก็รวมเข้าเป็นมณฑลเว็สท์ฟาเลินปัจจุบันดินแดนดังกล่าวเป็นส่วนหนึ่งของประเทศเยอรมนี
ทะเลสาบไซมา

ทะเลสาบไซมา  เป็นทะเลสาบที่ตั้งอยู่ทางตะวันออกเฉียงใต้ของประเทศฟินแลนด์ มีพื้นที่ประมาณ เป็นทะเลสาบที่ใหญ่ที่สุดในประเทศฟินแลนด์ และเป็นทะเลสาบน้ำจืดธรรมชาติที่ใหญ่เป็นอันดับสี่ในยุโรป
ทะเลสาบไซมาเกิดจากการละลายของธารน้ำแข็งในช่วงปลายยุคน้ำแข็ง เมืองสำคัญที่ตั้งอยู่ริมชายฝั่งทะเลสาบ ได้แก่ ลัปเปนรันตา อิมาตรา ซาวอนลินนา มิกเกลี วาร์เคาส์ และโจเอินซู เมื่อประมาณ 6,000 ปีก่อน ทะเลสาบไซมาโบราณ คาดว่าปกคลุมด้วยพื้นที่เกือบ 9,000 ตร.กม. ทะเลสาบได้ถูกระบายน้ำออกอย่างกะทันหันผ่านทางระบายใหม่ เหตุการณ์ดังกล่าวทำให้เกิดพื้นที่ชุ่มน้ำใหม่นับพันตารางกิโลเมตร
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสกลนคร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, อำเภอโคกศรีสุพรรณ และกิ่งอำเภอโพนนาแก้ว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
มาร์การีตา เลวีเอวา

มาร์การีตา เลวีเอวา (เกิด 9 กุมภาพันธ์ ค.ศ. 1980) เป็นนักแสดงชาวอเมริกันเชื้อสายรัสเซีย
ชีวิตในวัยเด็ก.
เลวีเอวาเกิดที่เลนินกราด, สหภาพโซเวียต (ปัจจุบันคือเซนต์ปีเตอร์สเบิร์ก ประเทศรัสเซีย) ในครอบครัวชาวยิวเชื้อสายรัสเซีย คุณย่าของเธอทั้งสองคนรอดชีวิตจากการปิดล้อมเลนินกราดในช่วงสงครามโลกครั้งที่สองเมื่อยังเป็นเด็ก ตั้งแต่เธออายุสามขวบ เธอเริ่มฝึกยิมนาสติกลีลา
อาชีพ.
ในปี ค.ศ. 2005 เลวีเอวาได้ปรากฏตัวในฐานะแขกรับเชิญในซีรีส์เรื่อง "" และในอีกสองปีถัดมา เธอได้แสดงในซีรีส์ของฟ็อกซ์เรื่อง "Vanished" รวมถึงภาพยนตร์เรื่อง "The Invisible", "Billy's Choice" และ "Noise"
เลวีเอวาแสดงนำในภาพยนตร์อิสระเรื่อง "Inherit the Viper" ซึ่งออกฉายในปี ค.ศ. 2019 ผลงานภาพยนตร์เรื่องอื่น ๆ ของเธอ ได้แก่ "It Happened in L.A." (ค.ศ. 2017), "The Diary of a Teenage Girl" (ค.ศ. 2015), "Sleeping with Other People" (ค.ศ. 2015), "James White" (ค.ศ. 2015), "For Ellen" (ค.ศ. 2012), "The Lincoln Lawyer" (ค.ศ. 2011), "Adventureland" (ค.ศ. 2009) และ "Spread" (ค.ศ. 2009)
ในปี ค.ศ. 2009 เลวีเอวาได้ปรากฏตัวในละครดราม่าของเอ็นบีซีเรื่อง "Kings" (ในตอน "First Night") แสดงในละครเวทีเรื่อง "The Retributionists" และเปิดตัวในละครเวทีบรอดเวย์เรื่อง "Impressionism" นอกจากนี้ เธอยังแสดงในละครซีรีส์แนวคอเมดี้-ดราม่าของเอชบีโอเรื่อง "How to Make it in America"
ลูทวิชส์ฮาเฟิน

ลูทวิชส์ฮาเฟิน  มีชื่ออย่างเป็นทางการว่า ลูทวิชส์ฮาเฟินอัมไรน์ (Ludwigshafen am Rhein; ; แปลว่า "ท่าเรือของลูทวิชส์บนแม่น้ำไรน์") เป็นนครในรัฐไรน์ลันท์-ฟัลทซ์ของประเทศเยอรมนี ริมแม่น้ำไรน์ อยู่ตรงข้ามกับเมืองมันไฮม์ ไฮเดิลแบร์ค ซึ่งเมื่อรวมกับบริเวณโดยรอบ กลายเป็นเขตไรน์เน็คคาร์ 
ลูทวิชส์ฮาเฟินเป็นรู้จักกันในฐานะเมืองอุตสาหกรรมเป็นส่วนใหญ่ เป็นที่ตั้งของบริษัทบีเอเอสเอฟ ผู้ผลิตสารเคมีรายใหญ่ที่สุดในโลก
สังคมนิยมอัตลักษณ์จีน

สังคมนิยมอัตลักษณ์จีน (Mandarin pronunciation:) เป็นชุดทฤษฎีการเมืองและนโยบายของพรรคคอมมิวนิสต์จีนที่ผู้สนับสนุนมองว่าเป็นการปรับลัทธิมากซ์ให้เข้ากับสถานการณ์ของประเทศจีน
ศัพท์ดังกล่าวริเริ่มโดยเติ้ง เสี่ยวผิงเมื่อ ค.ศ. 1982 และมีความเกี่ยวข้องอย่างมากกับโครงการโดยรวมของเติ้งในการนำองค์ประกอบของระบบเศรษฐกิจแบบตลาดเสรีมาใช้เป็นเครื่องมือส่งเสริมการเติบโตโดยใช้การลงทุนโดยตรงจากต่างประเทศและเพื่อเพิ่มผลผลิต (โดยเฉพาะในชนบทที่ประชากรจีนร้อยละ 80 อาศัยอยู่) ขณะที่พรรคคอมมิวนิสต์จีนยังคงรักษาทั้งพันธะสัญญาอย่างเป็นทางการในการบรรลุเป้าหมายลัทธิคอมมิวนิสต์และการผูกขาดอำนาจทางการเมือง ในเรื่องเล่าอย่างเป็นทางการของพรรค สังคมนิยมอัตลักษณ์จีนคือลัทธิมากซ์ที่ปรับให้เข้ากับสภาพการณ์ของจีนและเป็นผลผลิตของสังคมนิยมวิทยาศาสตร์ ทฤษฎีดังกล่าวระบุว่าจีนอยู่ในขั้นต้นของสังคมนิยมเนื่องจากระดับความมั่งคั่งทางวัตถุค่อนข้างต่ำและจำเป็นต้องมุ่งเน้นการเติบโตทางเศรษฐกิจก่อนจะแสวงหาสังคมนิยมในรูปแบบที่เสมอภาคมากขึ้น ซึ่งในที่สุดจะนำไปสู่สังคมคอมมิวนิสต์ตามที่อธิบายไว้ในลัทธิมากซ์ออร์ทอดอกซ์
สังคมนิยมอัตลักษณ์จีนนั้นมีองค์ประกอบหลักคือแนวทาง ทฤษฎี ระบบ และวัฒนธรรม โดยแนวทางจะระบุถึงนโยบายที่ชี้นำพรรคคอมมิวนิสต์จีน ทฤษฎีนี้ประกอบด้วยทฤษฎีของเติ้ง เสี่ยวผิง สามตัวแทน (เจียง เจ๋อหมิน) ทัศนะการพัฒนาวิทยาศาสตร์ (หู จิ่นเทา) และความคิดของสี จิ้นผิง ตามหลักคำสอนของพรรคคอมมิวนิสต์จีน ความคิดของสี จิ้นผิงถือเป็นนโยบายของลัทธิมากซ์–เลนินที่เหมาะกับสภาพปัจจุบันของจีน ขณะที่ทฤษฎีของเติ้ง เสี่ยวผิงถือว่ามีความเหมาะสมในช่วงเวลาที่ถูกกำหนดขึ้น ระบบนี้เป็นเค้าโครงของระบบการเมืองของจีน
โรวานิเยมี

โรวานิเยมี  เป็นนครในประเทศฟินแลนด์และเป็นเมืองหลักของเขตแลปแลนด์ ตั้งอยู่ใกล้กับเส้นวงกลมอาร์กติก ในพื้นที่ตอนเหนือของประเทศ โรวาเนียมีมีประชากรประมาณ 66,000 คน เป็นเขตเทศบาลที่มีประชากรมากเป็นอันดับ 17 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 12 ของประเทศ โรวาเนียมีเป็นเมืองที่มีพื้นที่ใหญ่ที่สุดของยุโรป
ในปี 2024 "ซีเอ็นเอ็น" ได้จัดอันดับโรวาเนียมีให้เป็น "หนึ่งในสถานที่ที่ดีที่สุดในโลกสำหรับการเฉลิมฉลองคริสต์มาส"
เคที เมลูอา

เคเทอวัน "เคที" เมลูอา (-; เกิดเมื่อวันที่ 16 กันยายน ค.ศ. 1984) เป็นนักร้องและนักแต่งเพลงชาวอังกฤษ เธอเกิดที่คูทาอีซี ประเทศจอร์เจียและเติบโตที่เบลฟาสต์และลอนดอน ภายใต้การบริหารจัดการของนักแต่งเพลง ไมก์ แบตต์ เธอได้เซ็นสัญญากับค่ายเพลงเล็ก ๆ ชื่อ ดราเมติโก (Dramatico) เธอเปิดตัวผลงานด้านดนตรีในปี 2003 และภายในสามปี เธอได้กลายเป็นศิลปินหญิงที่มียอดขายสูงสุดในสหราชอาณาจักร รวมถึงเป็นศิลปินหญิงที่มียอดขายสูงสุดในยุโรป
ในเดือนพฤศจิกายน 2003 เมลูอาได้ออกอัลบั้มแรกชุด "Call Off the Search" ซึ่งขึ้นถึงอันดับสูงสุดของชาร์ตอัลบั้มในสหราชอาณาจักรและขายได้ 1.8 ล้านชุด ในเวลาห้าเดือนแรกหลังจากวางจำหน่าย อัลบั้มที่สองของเธอ "Piece by Piece" ออกจำหน่ายในเดือนกันยายน 2005 และจากข้อมูลเมื่อ 2006[ [update]] มียอดขายระดับแผ่นเสียงทองคำขาว (หนึ่งล้านหน่วย) ถึงสี่ครั้ง เธอออกอัลบั้มที่สามชุด "Pictures" ในเดือนตุลาคม 2007
จากรายชื่อผู้ร่ำรวยจัดโดยซันเดย์ไทมส์ ในปี 2008 เมลูอามีทรัพย์สินมูลค่า 18 ล้านปอนด์  ทำให้เธอเป็นนักดนตรีชาวอังกฤษที่รวยที่สุดเป็นอันดับเจ็ดที่มีอายุต่ำกว่า 30 ปี
เธอมีเสียงร้องระดับเมซโซ-โซปราโน
อิจิโจ คาเนโยชิ

อิจิโจ คาเนโยชิ (7 มิถุนายน ค.ศ. 1402 – 30 เมษายน ค.ศ. 1481) มีอีกชื่อว่า อิจิโจ คาเนระ เป็นบุตรของผู้สำเร็จราชการ สึเน็ตสึงุ เขาเป็น"คูเงียว"หรือขุนนางชั้นสูงของญี่ปุ่นในยุคมูโรมาจิ (1336–1573) เขาดำรงตำแหน่งเซ็ชโชใน ค.ศ. 1432 และคัมปากุใน ค.ศ. 1447 ถึง 1453 และใน ค.ศ. 1467 ถึง 1470
ก่อนหน้าสงครามโอนิง เขา "ได้รับการเคารพนับถือจากคนทั่วไปสำหรับผลงานทางวิชาการของเขา มีครอบครัวใหญ่ที่มีชื่อเสียง และเป็นเจ้าของห้องสมุดที่อาจจะดีที่สุดในยุคนั้น" คาเนโยชิหนีไปนาระ ซึ่งเป็นบริเวณที่บุตรชายยทำหน้าที่เป็นเจ้าอาวาสในอารามโคฟูกุจิ เขาอยู่ที่นั่นเป็นเวลา 10 ปีก่อนเดินทางกลับเมืองหลวง
ใน ค.ศ. 1478 ("ปีบุมเมที่ 10") คาเนระตีพิมพ์ "บุมเมอิตโต-กิ" ("หัวข้อเอกภาพแห่งความรู้และวัฒนธรรม") ที่เกี่ยวข้องกับจริยธรรมทางการเมือง และประเด็นเกี่ยวกับหน้าที่ของเจ้าชาย 6 ประการ
พระแท้ คนเก๊

พระแท้ คนเก๊  เป็นภาพยนตร์ไทยแนวระทึกขวัญปี 2568 โดยค่ายคาร์แมนไลน์สตูดิโอ จากการกำกับของอารักษ์ อมรศุภศิริ และ วุฒิพงษ์ สุขะนินทร์ ซึ่งเป็นผลงานการกำกับภาพยนตร์เรื่องแรก ของทั้งคู่ นำแสดงโดยนพพล โกมารชุน, จินเจษฎ์ วรรธนะสิน, กรณิศ เล้าสุบินประเสริฐ, จุลจักร จักรพงษ์ และอิชณน์กร พึ่งเกียรติรัศมี โดยเข้าฉายวันแรกทั่วประเทศเมื่อวันที่ 3 เมษายน พ.ศ. 2568 โดยเป็นภาพยนตร์ที่นำเสนอเบื้องหลังวงการเซียนพระ พระเครื่อง
งานสร้าง.
ในวันที่ 30 มกราคม พ.ศ. 2568 เป้ อารักษ์ ในฐานะผู้กำกับภาพยนตร์ได้โพสต์ภาพตัวอย่างแรกจากในภาพยนตร์
บุมเม

บุมเม  เป็นชื่อศักราชญี่ปุ่นที่เกิดขึ้นหลัง"โอนิง"และก่อน"โชเกียว" ปีนี้มีระยะเวลาจากเมษายน ค.ศ. 1469 ถึงกรกฎาคม ค.ศ. 1487 จักรพรรดิที่ครองราชย์ในศักราชนี้คือจักรพรรดิโกะ-สึจิมิกาโดะ
จันลูกา มันชีนี

จันลูกา มันชีนี (เกิดวันที่ 17 เมษายน ค.ศ. 1996) เป็นนักฟุตบอลอาชีพชาวอิตาลี ตำแหน่งเซ็นเตอร์แบ็ก ปัจจุบันเล่นให้กับโรมาในเซเรียอา และทีมชาติอิตาลี
ระดับสโมสร.
เปรูจา.
มันชินี่ย้ายไปเปรูจาด้วยสัญญายืมตัวในช่วงกลางปี ค.ศ. 2015 พร้อมออปชั่นซื้อขาด มันชินีประเดิมสนามในระดับอาชีพให้กับกับเปรูจา ในเซเรียบี เมื่อวันที่ 11 กันยายน ค.ศ. 2015 ในเกมที่พบกับเปสคารา
หลังจากกลับมาที่ฟิออเรนตินาในช่วงสั้น ๆ สโมสรได้ตัดออปชั่นซื้อขาดออกไป ในวันที่ 1 สิงหาคม ค.ศ. 2016 ฟิออเรนตินาประกาศว่าพวกเขาได้ขายมันชินี่ให้กับเปรูจาแบบไม่มีค่าตัว ต่อมามีการเปิดเผยว่าฟิออเรนติน่ามีสิทธิ์ได้รับค่าตัวในอนาคต 50 เปอร์เซ็นต์
อาตาลันตา.
ในเดือนมกราคม ปี 2017 มันชินีและอเลสซานโดร ซานโตปาเดร ลูกชายของ มัสซิมิลิอาโน ซานโตปาเดร ประธานของเปรูจา ย้ายไปร่วมทีมอาตาลันตา ด้วยค่าตัว 200,000 ยูโรและ 1 ล้านยูโร  ตามลำดับ พวกเขาถูกยืมตัวกลับไปยังเปรูจาทันที ข้อตกลงดังกล่าวถูกอัยการกล่าวหาในภายหลังว่าเป็นการจัดฉากเรื่องค่าตัว ซึ่งดูราคาแพงเกินไปสำหรับซานโตปาเดรและดูน้อยเกินไปสำหรับมันชินี ประธานและทั้งสองสโมสรได้รับการตัดสินว่าไม่มีความผิดใด ๆ ในเดือนกรกฎาคม ค.ศ. 2018
มันชินี่ลงประเดิมสนามในเซเรียอาในนัดที่เสมอกับฟิออเรนตินา ต้นสังกัดเก่าของเขาด้วยสกอร์ 1–1 โดยลงมาแทน ราฟาเอล โตลอย ในนาทีที่ 25
เมื่อวันที่ 4 กุมภาพันธ์ ค.ศ. 2018 เขาทำประตูแรกให้กับอาตาลันตา ในเซเรียอานัดที่ชนะกีเอโวเวโรนา 1–0
โรมา.
ในวันที่ 17 กรกฎาคม ค.ศ. 2019 มันชินี่ย้ายไปอยู่กับโรมาด้วยสัญญายืมตัวพร้อมออปชั่นซื้อขาดในราคา 13 ล้านยูโรบวกโบนัสและค่าตัวขายต่ออีก 10 เปอร์เซ็นต์
รูปแบบการเล่น.
มันชินี่เป็นกองหลังตัวกลางที่มีรูปร่างสูงและแข็งแกร่ง สามารถเล่นได้ทั้งตำแหน่งแนวรับแบบสามหรือสี่คน จุดแข็งของเขาคือความสามารถในการโหม่งที่ยอดเยี่ยม ซึ่งทำให้เขาเป็นผู้เล่นที่มีโอกาสทำประตูได้จากกรอบเขตโทษของคู่แข่ง นอกจากตำแหน่งปกติของเขาแล้ว เขายังสามารถเล่นเป็นแบ็กขวาและกองกลางตัวรับเมื่อจำเป็นได้อีกด้วย เขาได้ยกย่องมาร์โก มาเตรัซซีให้เป็นกองหลังที่เขาชื่นชอบที่สุดตลอดกาล
 "ณ วันที่ 25 พฤษภาคม ค.ศ. 2025"
 "ณ วันที่ 29 มิถุนายน ค.ศ. 2024"
เกียรติประวัติ.
โรมา
ส่วนตัว
โอเบยช์

โอเบยช์ (พ.ศ. 2392 – 11 มีนาคม พ.ศ. 2421) เป็น ฮิปโปโปเตมัสตัวแรกที่พบเห็นในบริเตนใหญ่ ตั้งแต่สมัยก่อนประวัติศาสตร์ และเป็นตัวแรกในยุโรปตั้งแต่สมัย กรุงโรมโบราณ มันถูกจับบนเกาะในแม่น้ำไนล์ขาว เมื่อมันมีอายุยังไม่ถึงหนึ่งขวบ ชื่อของมันมาจากชื่อของเกาะ
อับบาส ปาชา อุปราชแห่งอียิปต์ ยุคออตโต เห็นด้วยกับ กงสุลใหญ่ อังกฤษ เซอร์ ชาร์ลส์ เมอร์เรย์ (ต่อมารู้จักกันในชื่อ "ฮิปโปโปเตมัส เมอร์เรย์") ที่จะแลกเปลี่ยนโอเบยช์และสัตว์แปลกๆ อื่นๆ แทน เกรย์ฮาวด์ และ ดีร์ฮาวนด์ โอเบยช์ ถูกส่งโดยเรือลงแม่น้ำไนล์ไปยัง เมืองไคโร โดยมีฝูง วัว ไปด้วยเพื่อให้เขาดื่ม นม มันถูกส่งโดย เรือจักรไอน้ำ P&O ไปยัง เมืองเซาท์แธมป์ตัน และมาถึง สวนสัตว์ลอนดอน เมื่อวันที่ 25 พฤษภาคม พ.ศ. 2393 มันสร้างความฮือฮาใน ลอนดอน ทันที โดยสามารถดึงดูดนักท่องเที่ยวได้มากถึง 10,000 คนต่อวัน และยังก่อให้เกิดการค้าของที่ระลึกเกี่ยวกับฮิปโปและแม้กระทั่ง ลายฮิปโปโปเตมัส (โดย แอล. เซนต์ มาร์ส) อีกด้วย จำนวนผู้มาเยี่ยมชมสวนสัตว์ในปีพ.ศ. 2393 เพิ่มขึ้นเป็นสองเท่าจากปีก่อนหน้า
อับบาส ปาชา ส่งฮิปโปตัวที่สองไปยังลอนดอน ซึ่งเป็นฮิปโปตัวเมียชื่ออาเดลา โดยเดินทางมาถึงในวันที่ 22 กรกฎาคม พ.ศ. 2397 หลังจากรอคอยมานานกว่า 16 ปี ในที่สุดทั้งคู่ก็สามารถให้กำเนิดลูกหลานได้ในปี พ.ศ. 2414 แต่ลูกตัวนี้ก็ตายหลังจากนั้น 2 วัน ลูกตัวที่สองตายในปีถัดมา แต่ตัวที่สามซึ่งเกิดเมื่อวันที่ 5 พฤศจิกายน พ.ศ. 2415 รอดชีวิต มันเป็นตัวเมีย ชื่อ กาย ฟอว์กส์ อาเดลา มีชีวิตอยู่หลังจาก Obaysch นานถึง 4 ปี และเสียชีวิตเมื่อวันที่ 16 ธันวาคม พ.ศ. 2425 กาย ฟอว์กส์เสียชีวิตเมื่อวันที่ 20 มีนาคม พ.ศ. 2451
ครั้งหนึ่ง โอเบยช์ เคยหลบหนีจากการจัดแสดงในสวนสัตว์ลอนดอน และมีการเล่าว่ามีผู้ดูแลสัตว์ถูกใช้เป็นเหยื่อล่อเพื่อล่อให้มันกลับเข้าไปในกรง
พระวชิรภาวนาภิรัต (ธรรมทส ขนฺติพโล)

พระวชิรภาวนาภิรัต,วิ. นามเดิม ธรรมทส พืชจันทร์ ฉายา ขนฺติพโล หรือ “ท่านเจ้าคุณแก้ว” เป็นพระราชาคณะชั้นสามัญเปรียญ ฝ่ายวิปัสสนาธุระ ปัจจุบันดำรงตำแหน่งเป็นที่ปรึกษาเจ้าคณะภาค 2, เจ้าอาวาสวัดตะโก อำเภอภาชี จังหวัดพระนครศรีอยุธยา,เจ้าสำนักปฏิบัติธรรมประจำจังหวัดพระนครศรีอยุธยา แห่งที่ 25
ประวัติ.
พระวชิรภาวนาภิรัต มีนามเดิมว่า ธรรมทส พืชจันทร์ เกิดเมื่อวันที่ 17 เมษายน พ.ศ. 2521 ณ บ้านเลขที่ 87 หมู่ที่ 5 ตำบลโพธิ์เอน อำเภอท่าเรือ จังหวัดพระนครศรีอยุธยา โยมบิดา-มารดา ชื่อ นายล้วน และนางลัดดา พืชจันทร์
เข้าพิธีบรรพชาเป็นสามเณร เมื่อวันที่ 29 มิถุนายน พ.ศ. 2533 ณ วัดตะโก ตำบลดอนหญ้านาง อำเภอภาชี จังหวัดพระนครศรีอยุธยา มีพระครูสุนทรธรรมนิวิฐ (รวย ปาสาทิโก) หรือหลวงพ่อรวย เป็นพระอุปัชฌาย์ มีหน้าที่คอยอุปัฏฐากปรนนิบัติรับใช้ และได้รับความเมตตาถ่ายทอดวิชาอาคมต่างๆ ให้ อีกทั้งยังตั้งชื่อให้ว่า “เณรแก้ว” ด้วย
นอกจากนี้ท่านยังมีความมุ่งมั่นศึกษาพระปริยัติธรรม พ.ศ.2539 สอบได้นักธรรมชั้นเอก สำนักเรียนคณะจังหวัดพระนครศรีอยุธยา ตั้งใจศึกษาพระปริยัติธรรม แผนกบาลีอย่างจริงจัง แต่ด้วยเห็นว่าวัดในต่างจังหวัดยังมีความไม่พร้อมในด้านการศึกษาหลายด้าน จึงตัดสินใจมุ่งหน้าเข้าเมืองหลวง ไปเรียนที่วัดสามพระยา กรุงเทพมหานคร
ครั้นอายุครบ 21 ปี เข้าพิธีอุปสมบทเป็นพระภิกษุ วันที่ 19 มีนาคม พ.ศ.2542 ณ พัทธสีมาพระอุโบสถวัดสามพระยา เขตพระนคร กรุงเทพมหานคร มีพระราชปริยัติบดี (เอื้อน หาสธมฺโม) วัดสามพระยา กรุงเทพมหานคร เป็นพระอุปัชฌาย์,พระศรีกิตติโสภณ วัดสามพระยา กรุงเทพมหานคร เป็นพระกรรมวาจาจารย์ และพระมหาไพบูลย์ วิปุโล วัดสามพระยา กรุงเทพมหานคร เป็นพระอนุสาวนาจารย์ พระอุปัชฌาย์ให้นามฉายาทางพระพุทธศาสนาว่า "ขนฺติพโล"ผู้มีความอดทนเป็นพลัง
หลังอุปสมบท ในปีพ.ศ.2552 สอบได้เปรียญธรรม 4 ประโยค สำนักเรียนวัดสามพระยา พ.ศ.2556 สำเร็จหลักสูตรมัธยมศึกษาตอนปลาย ศูนย์การศึกษานอกระบบและการศึกษาตามอัธยาศัย เขตพระนคร พ.ศ.2561 สำเร็จการศึกษาปริญญาโท พุทธศาสตรมหาบัณฑิต (พระพุทธศาสนา) มหาวิทยาลัยมหาจุฬาลงกรณราชวิทยาลัย
ย้อนไปเมื่อวันพุธที่ 19 ก.ค.2560 หลวงพ่อรวยถึงแก่มรณภาพ สร้างความอาลัยแก่บรรดาคณะศิษย์เป็นอย่างยิ่ง คณะสงฆ์ กรรมการวัดตะโกและชาวบ้าน จึงพร้อมใจกันนิมนต์ให้กลับมาวัดตะโกอีกครั้ง เพื่อสืบทอดเจตนารมณ์หลวงพ่อรวย
พระวชิรภาวนาภิรัต กล่าวว่า “อาตมาเกิดที่ อ.ภาชี และตอนบวชเป็นเณรก็ได้มาบวชที่วัดตะโก เป็นลูกศิษย์หลวงพ่อรวย อดีตเจ้าอาวาสวัดตะโก จากนั้นได้ไปเรียนพระปริยัติธรรมเพิ่มเติมที่วัดสามพระยา กรุงเทพฯ ก่อนที่จะได้รับความไว้วางใจจากพระผู้ใหญ่ เจ้าคณะจังหวัดพระนครศรีอยุธยา ให้กลับมาดำรงตำแหน่งเจ้าอาวาสวัดตะโก สำหรับแนวทางบริหารวัด ยึดตามแนวทางที่หลวงพ่อรวยได้วางแนวทางไว้ และเน้นงานด้านสาธารณสงเคราะห์”
ทั้งนี้ คณะสงฆ์วัดตะโก ร่วมกับสำนักงานพระพุทธศาสนาแห่งชาติ จัดโครงการสามเณรทรงจำพระปาติโมกข์เฉลิมพระเกียรติ 72 พรรษา พระบาทสมเด็จพระเจ้าอยู่หัว และได้รับความเห็นชอบจากรัฐบาล ให้เป็นหนึ่งในโครงการของสำนักงานพระพุทธศาสนาแห่งชาติ ในการร่วมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
งานการศึกษา.
มีวิธีส่งเสริมการศึกษาดังนี้
วูล

วูล  เป็นเส้นใย สิ่งทอที่ได้จากแกะ และสัตว์เลี้ยงลูกด้วยนมชนิดอื่น อย่าง แพะ กระต่าย และอูฐ วูลยังอาจหมายถึงวัสดุอนินทรีย์ เช่น ใยแร่และปุยแก้ว ซึ่งมีคุณสมบัติบางอย่างคล้ายกับขนสัตว์
วูลที่เป็นขนสัตว์เป็น เส้นใยจากสัตว์ ประกอบด้วยโปรตีนและลิพิดในปริมาณเล็กน้อย ซึ่งทำให้มีความแตกต่างทางเคมีค่อนข้างมากจากฝ้ายและเส้นใยพืชอื่น ๆ ซึ่งส่วนใหญ่เป็นเซลลูโลส
ณภัทร วิกัยรุ่งโรจน์

ณภัทร วิกัยรุ่งโรจน์ (เกิด 3 มกราคม พ.ศ. 2537) ชื่อจีนว่า หลิว กวังฮุ่ย (刘光辉) เป็นนักแสดงและนายแบบชาวไทย นอกจากจะเป็นนักแสดงแล้ว เขายังเป็นดีเจทางคลื่น Flex 104.5 FM อีกด้วย ผลงานเด่นของเขา ได้แก่ "ด้ายแดง", "เสียงรักในสายฝน", "ผู้ชายขายสวย", "แปลรักฉันด้วยใจเธอ", "ร้านยารักษารัก" และ "รักโคตรร้ายสุดท้ายโคตรรัก"
เข้าสู่วงการ.
ณภัทรเริ่มต้นอาชีพนายแบบตามคำแนะนำของเพื่อนที่เป็นโมเดลลิ่ง ในตอนแรกเขาไม่ได้สนใจงานในวงการเลยและรับงานถ่ายโฆษณาเท่านั้น งานแรกของเขาในวงการคือเป็นนายแบบที่มหาวิทยาลัยกรุงเทพ ก่อนหน้านี้เขาทำงานเป็นนักออกแบบให้กับแบรนด์เฟอร์นิเจอร์และจากนั้นก็เริ่มรับงานในวงการแบบเต็มตัว
ความคล้ายเดิมสูง

ความคล้ายเดิมสูง หรือ ไฮไฟ (มักเรียกสั้น ๆ ว่า Hi-Fi หรือ HiFi) คือ การผลิตซ้ำเสียงที่มีคุณภาพสูง เป็นที่นิยมกับ นักนิยมเสียงและผู้ที่ชื่นชอบเครื่องเสียงภายในบ้าน ในทางอุดมคติ อุปกรณ์ที่มีความเที่ยงตรงสูงจะมีเสียงรบกวน และเพี้ยน ที่แทบไม่ได้ยิน และ มีการตอบสนองความถี่ที่เพี้ยนต่ำ (เป็นกลาง ไม่เปลี่ยนสี) ภายในพิสัยการได้ยินของมนุษย์ 
ไฮไฟนั้นแตกต่างกับเสียง "โลไฟ" ที่มีคุณภาพต่ำกว่า ซึ่งผลิตขึ้นจากอุปกรณ์เสียงราคาถูกอย่าง วิทยุเอเอ็ม หรือคุณภาพเสียงที่ด้อยกว่าซึ่งเห็นได้จากการบันทึกเสียงที่ทำจนถึงช่วงปลายคริสต์ทศวรรษ 1940
รางวัลเมอร์คิวรี

รางวัลเมอร์คิวรี  ซึ่งเดิมเรียกว่า รางวัลดนตรีเมอร์คิวรี (Mercury Music Prize) เป็นรางวัลดนตรีประจำปีที่มอบให้กับอัลบั้มเพลงที่ดีที่สุดของศิลปินจากสหราชอาณาจักรหรือไอร์แลนด์ รางวัลเกิดขึ้นโดยจอห์น เวบสเตอร์และรอเบิร์ต แชนด์เลอร์ ร่วมกับ องค์กรตัวแทนอุตสาหกรรมสิ่งบันทึกเสียงบริติช และสมาคมผู้ประกอบการค้าบริติช ในปี 1992 เพื่อเป็นรางวัลอีกทางเลือกหนึ่งนอกจากบริตอะวอดส์
วิสกี้ซิงเกิลบาร์เรล

วิสกี้ซิงเกิลบาร์เรล  หรือ วิสกี้ซิงเกิลคาสก์  เป็นวิสกี้ระดับพรีเมียมที่แต่ละขวดมาจากถังบ่มเดี่ยว โดยไม่มีการผสมจากหลายถังเพื่อให้ได้สีและรสชาติที่สม่ำเสมอ ซึ่งแตกต่างจากวิสกี้เบลนด์หรือวิสกี้ประเภทอื่นที่อาจรวมจากหลายแบตช์หรือหลายปีเพื่อคงความสม่ำเสมอ วิสกี้จากแต่ละถังจะถูกบรรจุขวดแยกกัน โดยขวดแต่ละใบจะมีการระบุหมายเลขถัง และในกรณีส่วนใหญ่จะมีวันที่เริ่มต้นและสิ้นสุดการบ่มด้วย ถังแต่ละใบเชื่อกันว่าจะให้ลักษณะเฉพาะที่แตกต่างกันกับวิสกี้ที่ได้มีข้อถกเถียงในช่วงหลังเกี่ยวกับวิสกี้ซิงเกิลคาสก์ว่าจริง ๆ แล้วมาจากถังเดียวหรือไม่ ตัวอย่างเช่น วิสกี้จากโรงกลั่นสกอตแลนด์ เช่น Ben Nevis และ GlenDronach ที่ถูกจำหน่ายในชื่อ "ซิงเกิลคาสก์" ถูกเปิดเผยว่าผ่านการผสมจากหลายถังก่อนถูกถ่ายลงในถังสุดท้ายเพื่อการบ่มขั้นสุดท้าย ทำให้เกิดข้อสงสัยเกี่ยวกับนิยามของ "ซิงเกิลคาสก์" ในอุตสาหกรรม เนื่องจากไม่มีการกำกับดูแลที่ชัดเจนเกี่ยวกับคำนี้
วิสกี้ซิงเกิลบาร์เรลบางขวดอาจมีการบรรจุที่คาสก์สเตรงท์  หรือไม่ได้ผ่านกระบวนการการกรองแบบเย็น  เพื่อรักษารสชาติของถังให้บริสุทธิ์ที่สุด
Estola flavomarmorata

Estola flavomarmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากโคลอมเบียและเวเนซุเอลา
Estola flavolineata

Estola flavolineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1950 ถือเป็นแมลงที่เป็นที่รู้จักจากโบลิเวีย
ศาสนาอิสลามในมาเก๊า

ศาสนาอิสลามในมาเก๊าเป็นศาสนาชนกลุ่มน้อยในภูมิภาค ตามรายงานจากสหภาพอิสลามแห่งฮ่องกง เมื่อนับรวมแรงงงานมุสลิมต่างชาติ (เช่น จากบังกลาเทศ, อินเดีย, อินโดนีเซีย และปากีสถาน) ทำให้มีมุสลิมในมาเก๊าประมาณ 10,000 คน มีเพียงประมาณ 400 คนเท่านั้นที่เป็นชาวมาเก๊า และเรียกโดยรวมเป็น สมาคมอิสลามแห่งมาเก๊า
ประวัติ.
ราชวงศ์หยวน.
ศาสนาอิสลามปรากฏในมาเก๊าตั้งแต่ราชวงศ์หยวน โดยทั่วไปยอมรับว่าเหล่าพ่อค้าจากตะวันออกกลางและเปอร์เซียนำศาสนาอิสลามเข้าสู่มาเก๊าจนกระทั่งสมัยราชวงศ์ชิง หลักฐานบางส่วนพบได้ในสุสานมุสลิมใกล้มัสยิดมาเก๊าที่มีป้ายสุสานบางส่วนมีอายุกว่าร้อยปี
มาเก๊าของโปรตุเกส.
ในสมัยที่โปรตุเกสปกครองมาเก๊า มุสลิมหลายคนจากเอเชียใต้เดินทางมาพร้อมกับกองทัพโปรตุเกส ในคริสต์ทศวรรษ 1880 พวกเขาสร้างมัสยิดไว้ละหมาดที่นั่น
ในช่วงสงครามโลกครั้งที่สอง ชาวหุยหลายคนหลบหนีจากสาธารณรัฐจีนไปยังมาเก๊าของโปรตุเกส เพื่อหลีกเลี่ยงหายนะจากสงคราม มุสลิมหลายคนมาจากจ้าวชิ่งในมณฑลกวางตุ้ง อย่างไรก็ตาม หลังสงครามจบ มีหลายคนย้ายไปฮ่องกง มุสลิมบางส่วนก็เดินทางจากจีนตะวันตกเฉียงเหนือเข้ามาเก๊าหลังสงครามกลางเมืองจีนสิ้นสุดลงใน ค.ศ. 1949
ก่อนยกมาเก๊าคืนจากโปรตุเกสสู่จีนใน ค.ศ. 1999 สหภาพอิสลามแห่งฮ่องกงเคยมอบเงินเพื่อสนับสนุนชุมชนมุสลิมในมาเก๊าประมาณ 150,000 ดอลลาร์ฮ่องกง
เขตบริหารพิเศษ.
ชุมชนมุสลิมในมาเก๊าเติบโตขึ้นมากกว่า 10 ในช่วงสิบกว่าปี
ประตูซวนอู่

ประตูซวนอู่ (, Möllendorff: "horon be algimbure duka"; #เปลี่ยนทาง) เป็นหนึ่งในประตูของกำแพงเมืองปักกิ่งในอดีต ในช่วงทศวรรษที่ 1960 ประตูแห่งนี้ถูกรื้อถอนระหว่างการก่อสร้างรถไฟใต้ดินปักกิ่ง ปัจจุบันประตูซวนอู่เป็นจุดเชื่อมต่อการคมนาคมที่สำคัญของกรุงปักกิ่ง และเป็นที่ตั้งของสถานีเซวียนอู่เหมินบนสาย 2 และ สาย 4 ของรถไฟใต้ดินปักกิ่ง
Bostrichiformia

Bostrichiformia เป็นอนุอันดับของแมลงปีกแข็งใน Polyphaga 
กลุ่มนี้ประกอบด้วยสองวงศ์สูง ได้แก่ Derodontoidea และ Bostrichoidea ซึ่งรวมถึงวงศ์ Dermestidae, Ptinidae, Bostrichidae และอื่น ๆ
Elateriformia

Elateriformia เป็นอันดับย่อยของอันดับด้วงกลุ่ม Polyphaga วงศ์ที่ใหญ่ที่สุดสองวงศ์ในกลุ่มนี้ ได้แก่ แมลงปีกแข็งเพชร ซึ่งมีสายพันธุ์ที่ถูกจำแนกแล้วประมาณ 15,000 ชนิด และ แมลงดานปีกแข็ง ซึ่งมีสายพันธุ์ที่ถูกจำแนกแล้วประมาณ 10,000 ชนิด
อันดับย่อยนี้ประกอบด้วยอันดับสูง 6 อันดับ ได้แก่
Scarabaeoidea

Scarabaeoidea เป็นอันดับสูงของอันดับด้วง ซึ่งเป็นกลุ่มย่อยเพียงกลุ่มเดียวของอันดับย่อย Scarabaeiformia มีสปีชีส์ที่ถูกจัดอยู่ในอันดับสูงกว่านี้ประมาณ 35,000 ชนิด และมีการค้นพบและบรรยายสปีชีส์ใหม่ราว 200 ชนิดต่อปี ปัจจุบัน วงศ์ที่อยู่ในอันดับสูงกว่านี้ยังอยู่ระหว่างการทบทวนและจัดจำแนกใหม่ ดังนั้นรายชื่อวงศ์ด้านล่างจึงยังไม่ถือเป็นที่สิ้นสุด อันดับสูงกว่านี้ประกอบไปด้วยแมลงปีกแข็งที่มีขนาดใหญ่ที่สุดบางชนิดในปัจจุบัน ได้แก่ แมลงปีกแข็งแรด (Dynastinae), แมลงปีกแข็งเฮอร์คิวลิส ("Dynastes hercules") และ แมลงปีกแข็งโกไลแอท ("Goliathus" sp.)
สมาชิกที่เก่าแก่ที่สุดที่ได้รับการยืนยันของกลุ่มนี้คือสกุลสูญพันธุ์ "Alloioscarabaeus" จากยุคจูแรสซิกตอนกลาง พบในแหล่งฟอสซิลไห่ฝางโกว (Jiulongshan Formation) ในมองโกเลียใน ประเทศจีน
Staphyliniformia

Staphyliniformia เป็นอันดับย่อยกลุ่มใหญ่ของอันดับด้วง มีสปีชีส์ที่ได้รับการบรรยายแล้วมากกว่า 70,000 ชนิดจากทั่วทุกภูมิภาคของโลก ส่วนใหญ่พบในแหล่งที่อยู่อาศัยที่มีความชื้นสูง เช่น เศษซากพืชเน่าเปื่อยหลายประเภท, เห็ดรา, มูลสัตว์, ซากสัตว์ และแมลงปีกแข็งหลายชนิดอาศัยอยู่ในแหล่งน้ำจืด
เสียงรักในสายฝน

เสียงรักในสายฝน  เป็นละครซีรีส์แนวจินตนิยม ดรามา แฟนตาซีปี 2563 นำแสดงโดยมชณต สุวรรณมาศ และณภัทร วิกัยรุ่งโรจน์
ละครซีรีส์เรื่องนี้ผลิตโดย BeBraveHub และออกอากาศตอนแรกทางช่องเวิร์คพอยท์, วิว และเอไอเอสเพลย์ในเดือนธันวาคม พ.ศ. 2563 และออกอากาศตอนสุดท้ายในเดือนกุมภาพันธ์ พ.ศ. 2564
เรื่องย่อ.
ละครเรื่องนี้เล่าถึงเรื่องราวของระริน (มชณต สุวรรณมาศ) แฟชั่นดีไซเนอร์ชื่อดังผู้มีพลังพิเศษ เธอสามารถได้ยินเสียงผู้ชายคนหนึ่งเมื่อฝนตก และเสียงนี้ก็เป็นแรงบันดาลใจให้กับการออกแบบของเธอมาโดยตลอด ระรินสงสัยมาตลอดว่าเสียงนั้นเป็นของใคร แต่ไม่เคยคิดว่าเสียงนั้นเป็นของ แทนไท (ณภัทร วิกัยรุ่งโรจน์) ดารานายแบบที่จะมาร่วมงานกับเธอ ระรินเต็มไปด้วยจินตนาการเกี่ยวกับเขา แต่เมื่อจำเจ้าของเสียงได้ เธอก็รู้สึกผิดหวัง ทั้งคู่ต่างหวังว่าเสียงในหัวของพวกเขาจะหายไป พวกเขาจึงหวังว่าจะค้นพบสาเหตุของเสียงเหล่านั้น และหาวิธีที่จะกำจัดมันออกไป แต่กลับกลายเป็นว่าทุกอย่างเกิดขึ้นด้วยเหตุผล
เกาะตันนา

ตันนา (อักษรโรมัน: Tanna, บางครั้งสะกดผิดเป็น "ตานา" (Tana)) เป็นเกาะในวานูอาตูตอนใต้ 
ตันนาเป็นเกาะที่มีประชากรมากที่สุดในจังหวัดตาเฟอา และมากเป็นอันดับ 3 ของประเทศ (เป็นรองเพียงเอฟาเตและเกาะเอสปีรีตูซานโต) เป็นที่ตั้งของภาษาพื้นเมือง 5 ภาษาที่เป็นภาษาที่มีผู้กันแพร่หลายมากที่สุดในหมู่เกาะ โดยมีขอบเขตผู้พูดจาก 3500 ถึง 11500 คน
ตันนาปรากฏในสารคดีและรายการโทรทัศน์หลายรายการรอบโลก ส่วนหนึ่งมาจากเขายาซูร์ ภูเขาไฟที่กำลังครุกครุ่นและสถานที่ท่องเที่ยวหลัก และยังมีความสนใจต่อวัฒนธรรมเมลานีเชียผ่านการระบำและเทศกาล เกาะนี้ดึงดูดนักมานุษยวิทยาหลายคนจากลัทธิคาร์โก
ชื่อ.
ชื่อ "Tanna" ที่อ้างครั้งแรกโดยเจมส์ คุก มาจากคำว่า "tana" ในภาษาควาเมรา แปลว่า "พื้นโลก" ตามรากศัพท์ "Tanna" มาจากภาษาโอเชียเนียดั้งเดิม *"tanoq" จากภาษามลายู-พอลินีเชียดั้งเดิม *"taneq" ซึ่งมีความหมายเดียวกัน
ฟ้าเพียงดิน (ภาพยนตร์ปี พ.ศ. 2510)

ฟ้าเพียงดิน เป็นภาพยนตร์ไทยแนวโลดโผน จินตนิยม ดรามา ขนาด 16 มม. พากย์เสียงสด ปี 2510 ที่สร้างโดยบูรพาศิลป์ภาพยนตร์ จากการกำกับของพันคำ หรือพร้อมสิน สีบุญเรือง นำแสดงโดยมิตร ชัยบัญชา และเพชรา เชาวราษฎร์ เข้าฉายครั้งแรกเมื่อวันที่ 12 พฤษภาคม พ.ศ. 2510 ที่โรงภาพยนตร์คาเธ่ย์
หลังจากนั้นในปี พ.ศ. 2524 ค่ายจิรบันเทิงฟิล์มได้นำภาพยนตร์เรื่องนี้กลับมาสร้างใหม่ นำแสดงโดยภานุมาศ สุขอัมพร และสุพรรษา เนื่องภิรมย์ ต่อมาได้มีการนำมาดัดแปลงสร้างเป็นละครโทรทัศน์อีก 4 ครั้งคือในปี พ.ศ. 2531 นำแสดงโดยสมนึก บุญสุวรรณ และบุญจิรา สุวรรณจินดา ออกอากาศทางช่อง 5, พ.ศ. 2537 นำแสดงโดยนฤเบศร์ จินปิ่นเพชร และขวัญฤดี กลมกล่อม, ปี พ.ศ. 2544 นำแสดงโดยภูธเนศ หงษ์มานพ และพิยดา อัครเศรณี และในปี พ.ศ. 2565 นำแสดงโดยธนภัทร กาวิละ และกัญญ์ณรัณ วงศ์ขจรไกล
เนื้อเรื่อง.
"ฟ้าเพียงดิน" เรื่องราวของ สาลิกา สรายุทธพิชัย หรือ ชมภู่ (เพชรา เชาวราษฎร์) หญิงสาวที่ต้องการกลับมาทวงสมบัติที่ควรจะเป็นของเธอคืนหลังจากที่พลโทสรายุทธ สรายุทธพิชัย พ่อของเธอถูกฆ่าตายและเธอถูกไล่ล่าซึ่งผู้บงการอยู่เบื้องหลังคือ พิทักษ์ น้องเขยของท่านนายพลที่อุปโลกน์ให้ เทวราช สรายุทธพิชัย (มิตร ชัยบัญชา) ลูกชายของตัวเองเป็นลูกของพลโทสรายุทธและเป็นทายาทโดยชอบธรรมและตัวของพิทักษ์ทำหน้าที่เป็นผู้จัดการกองมรดก
เพชรตัดเพชร (ภาพยนตร์ปี พ.ศ. 2527)

เพชรตัดเพชร เป็นภาพยนตร์ไทยแนวโลดโผน สืบสวนสอบสวน และอาชญากรรม ขนาด 35 มม. พากย์เสียงในฟิล์ม ปี 2527 รีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2509 สร้างและจัดจำหน่ายโดยไฟว์สตาร์โปรดักชั่น จากการกำกับของสักกะ จารุจินดา นำแสดงโดยสรพงศ์ ชาตรีและอภิรดี ภวภูตานนท์ เข้าฉายครั้งแรกเมื่อวันที่ 4 สิงหาคม พ.ศ. 2527 โดยในฉบับนี้ได้มีการปรับเปลี่ยนเนื้อหาให้ทันสมัยเช่น ศักดิ์ชัยและชาติ ในปี พ.ศ. 2509 เป็นแค่คนหน้าเหมือน มาเป็นให้ ศักดิ์ชัยและเชิด เป็นพี่น้องฝาแฝด เปลี่ยนชื่อตัวละครบางตัวเช่น ชาติ เป็น เชิด เพิ่มตัวละครใหม่ รวมถึงลดบทบาทของรัศมี โดยเพิ่มบทบาทให้กับ โจ ตัวละครใหม่ที่เพิ่มเข้ามา
เนื้อเรื่อง.
"เพชรตัดเพชร" เรื่องราวของ ร้อยตำรวจโทศักดิ์ชัย (สรพงศ์ ชาตรี) นายตำรวจหนุ่มที่ได้รับมอบภารกิจให้สวมรอยเป็น เชิด (สรพงศ์ ชาตรี) น้องชายฝาแฝดที่ทำงานให้กับขบวนการค้ายาเสพติดแต่ถูกหักหลังและถูกฆ่าโดยฝีมือของ ยอด (โกวิท วัฒนกุล) มือขวาของ คุณนายไพลิน (เปียทิพย์ คุ้มวงศ์) เพื่อให้เข้าไปถึงนายใหญ่ของขบวนการค้ายาเสพติดและทำลายขบวนการนี้ เขาจึงต้องเดินทางไปฮ่องกง และได้รับความช่วยเหลือจาก ไป่หลู (อภิรดี ภวภูตานนท์) และ โจ (อโนเชาว์ ยอดบุตร) สองนายตำรวจชาวฮ่องกง
อะห์มัด อัชชะเราะอ์

อะห์มัด ฮุซัยน์ อัชชะเราะอ์ (เกิด 29 ตุลาคม 1982), หรือรู้จักกันในนามแฝงว่า อะบู มุฮัมมัด อัลญูลานี, เป็นผู้บัญชาการทหาร นักการเมือง และนักปฏิวัติชาวซีเรียที่ดำรงตำแหน่งประธานาธิบดีซีเรียคนที่ 20 ตั้งแต่วันที่ 29 มกราคม ค.ศ. 2025อัชชะเราะอ์เป็นเอมีร์แห่งฮัยอะฮ์ตะห์รีรุชชามตั้งแต่ปี ค.ศ. 2017 ถึงปี ค.ศ. 2025, เขามีบทบาทสำคัญในการรุกรานของฝ่ายค้านในปี 2024 ซึ่งนำไปสู่การล่มสลายของระบอบอัลอะซัดและการจัดตั้งรัฐบาลเปลี่ยนผ่านซีเรีย ต่อมาเขาดำรงตำแหน่งผู้นำโดยพฤตินัยของประเทศจนกระทั่งได้รับการแต่งตั้งเป็นประธานาธิบดี.
อัชชะเราะอ์เกิดที่รียาด ประเทศซาอุดีอาระเบีย ในครอบครัวมุสลิมซุนนีเชื้อสายซีเรียจากที่ราบสูงโกลัน เขาเติบโตในดามัสกัส หลังจากที่เขาเติบโตขึ้น อัชชะเราะอ์ก็ได้เข้าร่วมกับกลุ่มอัลกออิดะฮ์ในอิรักไม่นานก่อนการบุกครองอิรักในปี ค.ศ. 2003 และเข้าร่วมการสู้รบอิรักเป็นเวลาสามปี ต่อมากองกำลังของสหรัฐจับกุมและคุมขังเขาตั้งแต่ปี ค.ศ. 2006 ถึง ค.ศ. 2011 การปล่อยตัวอัชชะเราะอ์เกิดขึ้นพร้อมกับการปฏิวัติต่อต้านการปกครองของพรรคบะอษ์ภายใต้การนำของบัชชาร อัลอะซัด
อัชชะเราอ์ก่อตั้งแนวร่วมอัลนุสเราะฮ์ในปี 2012 ด้วยการสนับสนุนจากอัลกออิดะฮ์ เพื่อต่อสู้กับระบอบอัลอะซัดในสงครามกลางเมืองซีเรีย ในฐานะผู้นำของแนวร่วมอัลนุสเราะฮ์ เขาได้สร้างฐานที่มั่นในเขตผู้ว่าการอิดลิบ ทางตะวันตกเฉียงเหนือของประเทศ เขาต่อต้านความพยายามของ อะบู บักร์ อัลบัฆดาดี ในการรวมอัลนุสเราะฮ์เข้ากับรัฐอิสลาม ซึ่งทำให้สงครามระหว่างทั้งสองกลุ่ม กระทรวงการต่างประเทศสหรัฐได้ขึ้นบัญชีอัชชะเราอ์เป็น "ผู้ก่อการร้ายระดับโลกที่ถูกกำหนดเป็นพิเศษ" ในเดือนพฤษภาคม 2013 ในปี 2016 อัชชะเราอ์ได้ตัดความสัมพันธ์ของอัลนุสเราะฮ์กับอัลกออิดะฮ์ นับตั้งแต่นั้นเป็นต้นมา เขาได้พยายามสร้างความชอบธรรมในระดับสากลโดยมุ่งเน้นไปที่การเมืองการปกครองของซีเรียแทนที่จะขับเคลื่อนญิฮาดข้ามชาติ 
อัชชะเราะอ์ได้รวมแนวร่วมอัลนุสเราะฮ์เข้ากับองค์กรอื่น ๆ เพื่อก่อตั้งฮัยอะฮ์ตะห์รีรุชชาม (HTS) ในปี ค.ศ. 2017 และดำรงตำแหน่งเอมีร์ตั้งแต่ปี ค.ศ. 2017 ถึง ค.ศ. 2025 เขาได้จัดตั้งรัฐบาลแห่งความรอดพ้นซีเรียในดินแดนที่ HTS ควบคุม โดยเก็บภาษี จัดหาบริการสาธารณะ และออกบัตรประจำตัวประชาชนให้แก่ผู้อยู่อาศัย แม้ว่ารัฐบาลของเขาจะถูกวิพากษ์วิจารณ์เกี่ยวกับยุทธวิธีที่เป็นเผด็จการและการปราบปรามผู้เห็นต่าง แต่ในช่วงไม่กี่ปีที่ผ่านมา เขาได้นำเสนอตัวเองในภาพลักษณ์ที่เป็นกลางมากขึ้น โดยระบุว่าเขาไม่มีความต้องการทำสงครามกับชาติตะวันตก และให้คำมั่นว่าจะปกป้องชนกลุ่มน้อยในซีเรีย
อัล-ชาราเปิดฉากรุกรานฝ่ายระอบออัลอะซัดเป็นเวลา 11 วันในเดือนพฤศจิกายน ค.ศ. 2024 โดยได้เปิดฉากโจมตีเมืองอะเลปโป ฮะมาฮ์ ฮอมส์ และดามัสกัสอย่างรวดเร็ว และในที่สุดฝ่ายกบฏก็ได้รับชัยชนะหลังจากการยึดกรุงดามัสกัสในวันที่ 8 ธันวาคม 2024 ทำให้เขาได้กลายเป็นผู้นำโดยพฤตินัยของซีเรีย ต่อมาสหรัฐได้ยกเลิกข้อเสนอรางวัลมูลค่า 10 ล้านดอลลาร์ที่มีมานานเจ็ดปีสำหรับข้อมูลที่นำไปสู่การจับกุมตัวเขา หลังจากที่เขาพบกับคณะผู้แทนสหรัฐ นำโดยบาร์บารา เอ. ลีฟ ผู้ช่วยรัฐมนตรีต่างประเทศฝ่ายกิจการตะวันออกใกล้ ในเดือนมกราคม 2025 อัล-ชาราได้ขึ้นดำรงตำแหน่งประธานาธิบดีซีเรีย และสั่งยุบกลุ่ม HTS รวมถึงกลุ่มติดอาวุธทั้งหมดในซีเรีย ตลอดจนพรรคบะอษ์
ละฏีฟะฮ์ อัดดุรูบี

ละฏีฟะฮ์ อัดดุรูบี (เกิด ค.ศ. 1984) เป็นสุภาพสตรีหมายเลขหนึ่งซีเรียที่รับตำแหน่งในวันที่ 29 มกราคม ค.ศ. 2025 ในฐานะภริยาของอะห์มัด อัชชะเราะอ์ ผู้ได้รับการแต่งตั้งเป็นประธานาธิบดีในช่วงเปลี่ยนผ่านหลังการล่มสลายของระบอบอัลอะซัด
ชีวิตส่วนตัว.
ละฏีฟะฮ์ อัดดุรูบีเกิดใน ค.ศ. 1984 ที่อัลก็อรยะตัยน์ เมืองชนบทในเขตผู้ว่าการฮอมส์ของประเทศซีเรีย เธอมีปริญญาโทสาขาภาษาและวรรณกรรมอาหรับ ในสื่อตุรกี มีการอ้างว่าอะลาอัดดีน อัดดุรูบี ปู่ของเธอที่ดำรงตำแหน่งนายกรัฐมนตรีซีเรียคนที่ 2 ในวันที่ 26 กรกฎาคมจนกระทั่งถูกลอบสังหารในวันที่ 21 สิงหาคม ค.ศ. 1920 เป็นแพทย์ส่วนพระองค์ในสุลต่านออตโตมัน อับดุล ฮามิดที่ 2 ครอบครัวของเธอยังรวมถึงบุคคลสำคัญทางศาสนาที่มีชื่อเสียง เช่น ชัยค์ อับดุลฆ็อฟฟาร อัดดุรูบี นักอ่านอัลกุรอานผู้มีชื่อเสียงจากซีเรียที่เสียชีวิตในญิดดะฮ์เมื่อ ค.ศ. 2009 
อัดดุรูบียังคงไม่ปรากฎต่อสาธารณะมากนัก แม้ว่าสามีของเธอจะปรากฏตัวต่อสื่อก็ตาม ในการประชุมกับคณะผู้แทนสตรีชาวซีเรียที่อาศัยอยู่ในสหรัฐอเมริกา อะห์มัด อัชชะเราะอ์ได้แนะนำเธอว่าเป็นภริยาเพียงคนเดียวของเขา โดยปฏิเสธข่าวลือในโซเชียลมีเดียที่บอกว่าเขามีคู่สมรสหลายคน เขายืนยันว่าเธอคือภริยาคนเดียวของเขา เธอเป็นมารดาของบุตรสามคน
ภาพลักษณ์สาธารณะ.
รายงานระบุว่าเธอสวมชุดประจำชาติซีเรียสำหรับผู้หญิงที่สวมชุดฮิญาบแต่ไม่ได้สวมนิกอบ ซึ่งขัดแย้งกับการคาดเดาก่อนหน้านี้ รายงานเหล่านี้ได้รับการยืนยันในวันที่ 3 กุมภาพันธ์ ค.ศ. 2025 เมื่อแพลตฟอร์มสื่อสังคมเผยแพร่ภาพที่เธอประกอบพิธีอุมเราะฮ์ที่มักกะฮ์ร่วมกับสามีของเธอในระหว่างการเยือนซาอุดีอาระเบียอย่างเป็นทางการครั้งแรก เมื่อวันที่ 4 กุมภาพันธ์ เอมีเน แอร์โดอันโพสต์รูปถ่ายกับอัดดุรูบีขณะที่เธอมาถึงตุรกีพร้อมกับสามีของเธอเป็นส่วนหนึ่งของการเยือนอย่างเป็นทางการ
มาซาอูจิ ฮาจิซูกะ

มาซาอูจิ ฮาจิซูกะ (15 กุมภาพันธ์ ค.ศ. 1903 – 14 พฤษภาคม ค.ศ. 1953) มาควิสฮาจิกูซะที่ 18 เป็นขุนนาง นักปักษีวิทยา และนักเลี้ยงนกชาวญี่ปุ่น
ชีวประวัติ.
ฮาจิซูกะเกิดที่โตเกียว โดยเป็นเหลนชายของโทกูงาวะ อิเอนาริ โชกุนคนที่ 11 และหลานชายของเจ้าชายโทกูงาวะ โชกุนคนสุดท้าย เขาย้ายไปประเทศอังกฤษตอนอายุ 19 ปีเพื่อเรียนต่อให้เสร็จ เขาได้รับการสนับสนุนจากเพื่อนของบิดานามว่า บารอน ฮายาชิในประเทศอังกฤษ และศึกษาสัตววิทยาเป็นเวลา 5 ปีที่วิทยาลัยมอดลิน เคมบริดจ์ ซึ่งความสนใจเกี่ยวกับนกของเขาเติบโตขึ้นอย่างมากด้วยการสนับสนุนจาก ดร. ฟรานซิส กิลเลอมาร์ดและเอ. เอช. อีแวนส์ ทำให้เขาเข้าจุดสูงสุดด้วยการเข้าในสหภาพนักปักษีวิทยาแห่งอังกฤษ
ฮาจิซูกะออกไปสำรวจไอซ์แลนด์ (1925), แอฟริกาเหนือ (1927) และเบลเจียนคองโก หลังจบการศึกษาที่เคนบริดจ์ใน ค.ศ. 1927 เขาเดินางกลับญี่ปุ่นผ่านสหรัฐร่วมกับ Jean Delacour ผู้เยี่ยมเยือนร่วมกับเขาที่จีนและเกาหลีในภายหลัง ใน ค.ศ. 1928–9 เขาเดินทางไปหมู่เกาะฟิลิปปินส์เพื่อศึกษาการกระจายตัวของนกในท้องถิ่น การศึกษานี้ได้รับการตีพิมพ์ใน ค.ศ. 1932–3 ในชุดหนังสือสองเล่มชื่อ "Birds of the Philippine Islands" หลังกลับมาที่ลอนดอน และทำงานเกี่ยวกับชุดหนังสือของเขาที่บริติชมิวเซียมและที่ทริง เขายังเขียนเกี่ยวกับนกในอียิปต์, ไอซ์แลนด์, ไหหลำ และฟอร์โมซาอย่างละเอียด
แม้ว่าเขาตั้งใจเดินทางกลับญี่ปุ่นหลังบิดาเสียชีวิต เนื่องจากเขาจำเป็นต้องดำรงตำแหน่งหัวหน้าครอบครัว อาการป่วยทำให้เขาต้องอยู่ที่แคลิฟอร์เนียจนกระทั่ง ค.ศ. 1938 ณ ที่นั่น เขาสมรสกับชิเยโกะ นางามิเนะจากลอสแอนเจลิสในวันที่ 7 มีนาคม ค.ศ. 1939 เธอให้กำเนิดบุตรสาร
หลังสงคราม เขาทำงานเกี่ยวกับการรายงานนกในหมู่เกาะแมสคารีน เขาเสียชีวิตหลังป่วยชั่วครู่ใน ค.ศ. 1953 ที่อาตามิ ประเทศญี่ปุ่น และผลงานของเขาได้รับการตีพิมพ์หลังเสียชีวิต ("The Dodo and Kindred Birds") เขายังเขียนหนังสือเกี่ยวกับนกในประเทศจีนด้วยก่อนที่จะเสียชีวิตด้วยโรคหัวใจ
บรรพบุรุษ.
โทกูงาวะ โยชิโนบุ ลุงของฮาจิซูกะ เป็นโชกุนโทกูงาวะคนสุดท้าย
เครื่องฟอกอากาศ

เครื่องฟอกอากาศ  เป็นอุปกรณ์ที่กำจัดสารปนเปื้อนออกจากอากาศในห้องเพื่อปรับปรุงคุณภาพอากาศภายในอาคาร โดยทั่วไปแล้วอุปกรณ์เหล่านี้มักจำหน่ายในตลาดโดยอ้างว่ามีประโยชน์ต่อผู้ที่เป็นภูมิแพ้และโรคหืด รวมถึงสามารถช่วยลดหรือขจัดการสูบบุหรี่มือสองได้
เครื่องฟอกอากาศเชิงพาณิชย์ที่ผลิตขึ้นในระดับเล็กนั้นผลิตขึ้นทั้งในรูปแบบเครื่องแยกเดี่ยวหรือเครื่องขนาดใหญ่ที่สามารถติดตั้งเข้ากับเครื่องส่งลมเย็น (AHU) หรือไปยังหน่วยระบบปรับอากาศที่พบในอุตสาหกรรมทางการแพทย์, อุตสาหกรรม และเชิงพาณิชย์ เครื่องฟอกอากาศยังอาจใช้ในอุตสาหกรรมเพื่อกำจัดสิ่งสกปรกออกจากอากาศก่อนการดำเนินการ ซึ่งโดยทั่วไปจะใช้ตัวดูดซับสลับความดันหรือเทคนิคการดูดซับอื่น ๆ สำหรับสิ่งนี้
ประวัติ.
ใน ค.ศ. 1830 ชาลส์ แอนโธนี ดีน ได้รับสิทธิบัตรสำหรับอุปกรณ์ที่ประกอบด้วยหมวกนิรภัยทองแดงพร้อมปลอกคอที่ยืดหยุ่นได้และเสื้อผ้าที่ติดอยู่ ท่อหนังยาวที่ติดอยู่ที่ด้านหลังของหมวกกันน็อคจะถูกใช้เพื่อส่งอากาศ โดยแนวคิดเดิมคือจะสูบลมโดยใช้เครื่องสูบลมคู่ ส่วนท่อสั้นช่วยให้อากาศหายใจสามารถระบายออกได้ เสื้อผ้าดังกล่าวจะต้องทำจากหนังหรือผ้าที่กันอากาศเข้า และรัดด้วยสายรัด กระทั่งในช่วงคริสต์ทศวรรษ 1860 จอห์น สเตนเฮาส์ ได้ยื่นสิทธิบัตรสองฉบับเกี่ยวกับการนำคุณสมบัติการดูดซับของถ่านไม้มาใช้ในการฟอกอากาศ (สิทธิบัตร 19 กรกฎาคม ค.ศ. 1860 และ 21 พฤษภาคม ค.ศ. 1867) ส่งผลให้สามารถสร้างเครื่องช่วยหายใจที่ใช้งานได้จริงเครื่องแรก
ใน ค.ศ. 1871 จอห์น ทินดอล ผู้เป็นนักฟิสิกส์ ได้เขียนเกี่ยวกับสิ่งประดิษฐ์ของเขา ซึ่งก็คือเครื่องช่วยหายใจสำหรับนักดับเพลิง ซึ่งเป็นผลมาจากการผสมผสานคุณสมบัติการป้องกันของเครื่องช่วยหายใจของสเตนเฮาส์เข้ากับเครื่องช่วยหายใจชนิดอื่น ๆ และสิ่งประดิษฐ์นี้ได้รับการอธิบายในภายหลังใน ค.ศ. 1875
กระทั่งในช่วงคริสต์ทศวรรษ 1950 เฮปาฟิลเตอร์ได้รับการนำมาใช้ในเชิงพาณิชย์ในฐานะอุปกรณ์กรองอากาศที่มีประสิทธิภาพสูง หลังจากที่มีการนำมาใช้ในโครงการแมนแฮตตันของสหรัฐในช่วงคริสต์ทศวรรษ 1940 เพื่อควบคุมสารปนเปื้อนกัมมันตภาพรังสีในอากาศ
นอกจากนี้ มีรายงานว่าเฮปาฟิลเตอร์สำหรับใช้ในที่พักอาศัยตัวแรกได้ขายใน ค.ศ. 1963 โดยพี่น้องมันเฟรท และเคลาส์ ฮัมเมิส ในประเทศเยอรมนี ซึ่งเป็นผู้ก่อตั้งบริษัทอินเซนแอร์ที่เป็นต้นแบบของบริษัทไอคิวแอร์
ชาวอึนกันโด

ชาวอึนกันโด (อักษรโรมัน: Ngando หรือ Bongando, Ngandu) เป็นเกษตรกรกลุ่มชนบันตูที่ทำกินเอง อาศัยอยู่ทางตะวันออกของจังหวัด Équateur และทางตะวันตกของจังหวัด Orientale ในสาธารณรัฐประชาธิปไตยคองโก
ประชากร.
โบงาโดเป็นกลุ่มย่อยของกลุ่มโมโงที่มีประชากรใน ค.ศ. 1990 ประมาณ 450,000-500,000 คน
พวกเขาพูดภาษาโลงันโดในพื้นที่หมู่บ้าน เกือบทั้งหมดจะพูดภาษาลินกาลาในพื้นที่อื่น
ภาษาโลงันโดมีความเกี่ยวข้องกับภาษาลาลีอา
Ethnologue รายงานว่าชาวอึนกันโดอาศัยอยู่ในพื้นที่แม่น้ำมารีงา ทางเหนือของอิเกลา และมีประชากร 220,000 คนใน ค.ศ. 1995
เขาโลกัน

เขาโลกัน  เป็นภูเขาที่สูงที่สุดในแคนาดาและเป็นยอดเขาที่สูงเป็นอันดับสองในอเมริกาเหนือ รองจากยอดเขาเดนาลี ภูเขานี้ได้รับการตั้งชื่อตามเซอร์วิลเลียม เอ็ดมอนด์ โลกัน นักธรณีวิทยาชาวแคนาดาและผู้ก่อตั้งสำนักงานสำรวจทางธรณีวิทยาของแคนาดา (จีเอสซี) ภูเขาโลกันตั้งอยู่ในเขตอนุรักษ์อุทยานแห่งชาติคลูอานี ทางตะวันตกเฉียงใต้ของยูคอน ห่างจากตัวเมืองน้อยกว่า 40 กิโลเมตร (25 ไมล์) ทางเหนือของชายแดนยูคอน–รัฐอะแลสกา เขาโลกันเป็นต้นกำเนิดของธารน้ำแข็งฮับบาร์ดและโลกัน
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ, อำเภอสังคม, อำเภอโพนพิสัย, กิ่งอำเภอเฝ้าไร่ และกิ่งอำเภอสระใคร
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอเซกา, อำเภอปากคาด, อำเภอโซ่พิสัย, อำเภอพรเจริญ, อำเภอบึงโขงหลง, อำเภอศรีวิไล, กิ่งอำเภอบุ่งคล้า และกิ่งอำเภอรัตนวาปี